У мове дзейнічае важны закон – эканомія моўных намаганняў. Скарочаныя імёны зручней выкарыстоўваць у якасці зваротаў у побыце, але недапушчальна – у афіцыйным становішчы. Якія ж адносіны ў вучоных да скарачэння імёнаў? Мы звярнуліся да шматлікіх аўтарытэтных выданняў. Знайшлі слоўнікі, дзе зафіксаваны скарочаныя варыянты імёнаў. Але гэта не нормы, а ўказальнікі скарачэнняў. Інакш кажучы, аўтары надрукавалі толькі сабраныя імі варыянты, зразумела, не ўсе, што існуюць у мове. Некаторыя імёны наогул не скарачаюць. Гэта або вельмі рэдкія (Багдан, Бажэна, Давід і інш.), або і так кароткія (Яна, Ягор, Ілья, Ігар і інш.).